**NÁRODNÁ RADA SLOVENSKEJ REPUBLIKY**

**VII. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Návrh*

**Zákon**

z ...... 2019,

**ktorým sa mení a dopĺňa zákon č. 180/2014 Z. z.** **o podmienkach výkonu volebného práva a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení zákona č. 356/2015 Z. z., zákona č. 125/2016 Z. z., zákona č. 69/2017 Z. z., zákona č. 73/2017 Z. z., zákona č. 165/2017 Z. z., zákona č. 177/2018 Z. z., zákona č. 344/2018 Z. z. a zákona č. 37/2019 Z. z. sa mení a dopĺňa takto:

1. Doterajší text § 3 sa označuje ako odsek 1 a dopĺňa sa odsekmi 2 až 4, ktoré znejú:

„(2) Právo voliť sa vykonáva na území Slovenskej republiky a ak tak ustanovuje tento zákon, aj mimo územia Slovenskej republiky.

(3) Právo voliť sa vykonáva za podmienok ustanovených týmto zákonom aj poštou.

(4) Pri voľbách do Národnej rady Slovenskej republiky, voľbách do Európskeho parlamentu, voľbách do Európskeho parlamentu, voľbách prezidenta Slovenskej republiky, ľudovom hlasovaní o odvolaní prezidenta a referende sa za podmienok ustanovených týmto zákonom právo voliť vykonáva aj mimo územia Slovenskej republiky.“.

1. V § 8 ods. 1 sa za slovo „lístkov“ sa vkladajú slová „na území Slovenskej republiky“.
2. V § 8 sa za odsek 1 vkladá nový odsek 2, ktorý znie:

„(2) Na odovzdávanie hlasovacích lístkov mimo územia Slovenskej republiky a na sčítanie hlasov voličov zriaďuje Ministerstvo zahraničných vecí a európskych záležitostí Slovenskej republiky (ďalej len „ministerstvo zahraničných vecí“) volebné okrsky a určuje volebné miestnosti v lehote uvedenej v rozhodnutí o vyhlásení volieb.“.

Doterajšie odseky 2 a 3 sa označujú ako odseky 3 a 4.

1. Za § 9 sa vkladá § 9a, ktorý vrátane nadpisu znie:

„**§ 9a**

**Zvláštny zoznam voličov**

1. Zvláštny zoznam voličov (ďalej len „zvláštny zoznam“) zostavuje a vedie ministerstvo zahraničných vecí na účely osobného výkonu volebného práva v cudzine. Do zvláštneho zoznamu sa zapisujú voliči, ktorí o zápis do zvláštneho zoznamu písomne požiadali najneskôr 35 dní predo dňom konania volieb a k žiadosti priložili originály, alebo úradne osvedčené kópie dokladov potvrdzujúcich totožnosť žiadateľa a jeho štátne občianstvo Slovenskej republiky,
2. Ministerstvo zahraničných vecí uzatvorí zvláštny zoznam 25 dní predo dňom konania volieb a odovzdá ho ministerstvu vnútra Slovenskej republiky
3. Na zvláštny zoznam voličov sa primerane vzťahujú § 9 ods. 2 až 8 a § 10.“.
4. Za § 11 sa vkladá § 11a, ktorý vrátane nadpisu znie:

**„§ 11a**

**Kontrolný zoznam voličov**

1. Kontrolný zoznam voličov je súhrnná databáza voličov, ktorí:
2. požiadali o voľbu poštou,
3. požiadali o vydanie hlasovacieho preukazu,
4. požiadali o zápis do zvláštneho zoznamu podľa § 9a.
5. Účelom kontrolného zoznamu voličov je identifikovať duplicity v okruhu osôb oprávnených voliť a vylúčiť možnosť opakovaného hlasovania jedným voličom.
6. Kontrolný zoznam vedie ministerstvo vnútra.
7. Ministerstvo zahraničných vecí je povinné oznamovať ministerstvu vnútra zoznam osôb, ktoré požiadali o zápis do zvláštneho zoznamu. Obce sú povinné oznamovať ministerstvu vnútra zoznam osôb, ktoré požiadali o vydanie hlasovacieho preukazu.
8. Na základe kontrolného zoznamu voličov ministerstvo zahraničných vecí vyškrtne zo zvláštneho zoznamu osobu, ktorá požiadala o voľbu poštou.
9. Na základe kontrolného zoznamu voličov ministerstvo zahraničných vecí vyškrtne zo zvláštneho zoznamu osobu, ktorej bol vydaný hlasovací preukaz.
10. Na základe kontrolného zoznamu voličov obec na základe oznámenia ministerstva vnútra vyškrtne zo stáleho zoznamu voličov osobu, ktorá bola zapísaná do zvláštneho zoznamu.
11. O vyškrtnutí podľa odsekov 5 až 7 informuje voliča ministerstvo zahraničných vecí.
12. V § 12 ods. 3 sa za písmeno a) vkladá nové písmeno b), ktorá znie:

„b) ministerstvo zahraničných vecí“.

Doterajšie písmená b) až e) sa označujú ako písmená c) až f).

1. Za § 12 sa vkladajú § 12a a 12b, ktorý vrátane nadpisu znejú:

**„§ 12a**

**Osobitné ustanovenia pre výkon volebného práva mimo územia Slovenskej republiky**

1. Ak tento zákon neustanovuje inak, pri zabezpečovaní výkonu volebného práva mimo územia Slovenskej republiky podľa § 3 ods. 4, ministerstvo zahraničných vecí plní úlohy, ktoré tento zákon ukladá
2. okresným úradom podľa druhej, tretej, štvrtej a piatej a ôsmej časti,
3. obciam podľa druhej, tretej, štvrtej a piatej a ôsmej časti.
4. Ministerstvo zahraničných vecí vytvára volebnú komisiu pre územie mimo územia Slovenskej republiky, ako aj okrskové volebné komisie.
5. Ak ministerstvo zahraničných vecí plní úlohy podľa odseku 1 písm. a), kompetencie prednostu okresného úradu vykonáva osoba písomne poverená ministrom zahraničných vecí a európskych záležitostí Slovenskej republiky (ďalej len „minister zahraničných vecí“).
6. Volebná komisia pre územie mimo územia Slovenskej republiky zriaďovaná ministerstvom zahraničných vecí podľa odseku 2 sa na účely sa na účely uplatnenia volebného práva mimo územia Slovenskej republiky a štatistického sčitovania hlasov považuje za okresnú volebnú komisiu. Zápisnica volebnej komisie podľa prvej vety sa považuje za zápisnicu okresnej volebnej komisie.
7. Ak ministerstvo zahraničných vecí plní úlohy podľa odseku 1 písm. b), kompetencie starostu obce, starostu mestskej časti alebo primátora mesta vykonáva osoba písomne poverená ministrom zahraničných vecí; v poverení minister určí, ktoré okrsky spadajú do pôsobnosti takto určenej osoby.“.

**„§ 12b**

**Osobitné ustanovenia pre výkon volebného práva poštou**

Ak tento zákon v osobitných častiach umožňuje výkon volebného práva poštou, možno návratnú obálku zaslať aj zastupiteľskému úradu Slovenskej republiky v zahraničí najneskôr 10 dní pred začiatkom volieb; na návratné obálky doručené po tejto lehote sa neprihliada. Zastupiteľský úrad Slovenskej republiky v zahraničí bezodkladne doručí návratné obálky ministerstvu vnútra, ktoré je povinné ich osobne doručiť v stanovenej lehote príslušným obciam alebo osobitnej volebnej komisii utvorenej pre osobitný volebný okrsok.“.

1. V § 15 sa za odsek 7 vkladá nový odsek 8, ktorý znie:

„(8) Ministerstvo zahraničných vecí

a) plní úlohy odborného a administratívneho útvaru štátnej komisie vo volebných veciach, týkajúcich sa výkonu volebného práva mimo územia Slovenskej republiky,

b) plní ďalšie úlohy podľa tohto zákona.“.

Doterajšie odseky 8 až 13 sa označujú ako odseky 9 až 14.

9. V § 20 ods. 3 sa na konci pripája táto veta: „Ak sa voľby konajú na zastupiteľskom úrade v zahraničí, môžu sa začať konať až 24 hodín pred začiatkom volieb v Slovenskej republike, pričom musia trvať najmenej 15 hodín a musia sa skončiť najneskôr o 22. hodine času platného v Slovenskej republike.“.

1. § 21 sa dopĺňa odsekom 5, ktorý znie:

„(5) Voličov nachádzajúcich sa mimo územia Slovenskej republiky informuje o podmienkach práva voliť a byť volený ministerstvo zahraničných vecí na svojom webovom sídle.“.

1. § 36 sa dopĺňa odsekom 5, ktorý znie:

„(5) Ministerstvo zahraničných vecí môže po dohode s Ministerstvom financií Slovenskej republiky všeobecne záväzným predpisom určiť príplatky pre členov volebných komisií pre územie mimo územia Slovenskej republiky.“.

1. V § 39 ods. 1 prvej vete sa slovo „a“ nahrádza čiarkou a na konci sa pripájajú tieto slová: „alebo ministerstvu zahraničných vecí, ktoré ich odovzdá ministerstvu vnútra.“.
2. V § 44 sa na konci pripája táto veta: „Územie mimo územia Slovenskej republiky sa na účely uplatnenia volebného práva mimo územia Slovenskej republiky a štatistického sčitovania hlasov považuje za jeden okres. Na účely zohľadnenia hlasov sa hlasy voličov, ktorí uplatnili svoje volebné právo mimo územia Slovenskej republiky do celkových výsledkov volieb započítavajú rovnako, ako keby boli odovzdané v rámci volebného obvodu, ktorým je celé územie Slovenskej republiky.“.
3. V § 46 ods. 2 sa slová „posledný pracovný deň“ nahrádza slovami „posledné dva pracovné dni“.
4. V § 57 sa odsek 1 dopĺňa písmenom c), ktoré znie:

„c) poštou.“.

1. V § 57 odsek 2 znie:

„(2) Na území Slovenskej republiky môže voliť volič aj poštou. Mimo územia Slovenskej republiky môže volič voliť

1. poštou alebo
2. osobne

1. vo volebnom okrsku, v ktorého zozname voličov je zapísaný, alebo

2. v ktoromkoľvek volebnom okrsku na základe hlasovacieho preukazu.“.

1. V § 59 odsek 5 sa na konci pripája táto veta: „Za návratnú obálku sa považuje aj obálka s adresou zastupiteľského úradu Slovenskej republiky v zahraničí.“.
2. V § 60 ods. 4 sa na konci pripája táto veta: „Za návratnú obálku sa považuje aj obálka s adresou zastupiteľského úradu Slovenskej republiky v zahraničí.“.
3. V § 72 ods. 2 sa za slová „ak sa v deň konania volieb zdržiava na území Slovenskej republiky“ vkladajú slová „alebo ak požiada o voľbu poštou“.
4. V § 74 sa na konci pripája táto veta: „Územie mimo územia Slovenskej republiky sa na účely uplatnenia volebného práva mimo územia Slovenskej republiky a štatistického sčitovania hlasov považuje za jeden okres. Na účely zohľadnenia hlasov sa hlasy voličov, ktorí uplatnili svoje volebné právo mimo územia Slovenskej republiky do celkových výsledkov volieb započítavajú rovnako, ako keby boli odovzdané v rámci volebného obvodu, ktorým je celé územie Slovenskej republiky.“.
5. Za § 74 sa vkladá § 74a, ktorý vrátane nadpisu znie:

**„§ 74a**

**Osobitný zoznam voličov**

1. Osobitný zoznam voličov zostavuje a vedie ministerstvo vnútra. Do osobitného zoznamu voličov sa zapisujú voliči, ktorí nemajú trvalý pobyt na území Slovenskej republiky a ani na území iného členského štátu Európskej únie.
2. V osobitnom zozname voličov sa voliči vedú v abecednom poradí podľa priezviska.

(3) O voličovi zapísanom do osobitného zoznamu voličov sa uvádzajú tieto údaje:

a) meno a priezvisko,

b) rodné číslo, ak mu nebolo pridelené, dátum narodenia,

c) adresa miesta pobytu.

1. Volič sa do osobitného zoznamu voličov zapisuje na základe žiadosti o voľbu poštou. Žiadosť o voľbu poštou možno podať v listinnej forme alebo v elektronickej forme.
2. Ak žiadosť o voľbu poštou neobsahuje zákonom ustanovené údaje alebo nie sú k nej pripojené ustanovené prílohy, ministerstvo vnútra vykoná opatrenia na to, aby žiadateľ o voľbu poštou doplnil chýbajúce údaje. Ak žiadateľ nedoručí údaje alebo ustanovené prílohy najneskôr 35 dní predo dňom konania volieb, ministerstvo vnútra ho do osobitného zoznamu voličov nezapíše.
3. Ministerstvo vnútra odovzdá osobitný zoznam voličov okrskovej volebnej komisii utvorenej pre osobitný okrsok v dvoch rovnopisoch v deň konania volieb.“.

22. V § 79 ods. 1 druhej vete sa na konci bodka nahrádza bodkočiarkou a pripájajú sa tieto slová: „oznámenie o delegovaní člena a náhradníka do okrskovej volebnej komisie utvorenej pre osobitný okrsok doručí politická strana alebo koalícia predsedovi štátnej komisie.“.

23. V § 79 ods. 4 sa na konci bodka nahrádza bodkočiarkou a pripájajú sa tieto slová: „chýbajúcich členov okrskovej volebnej komisie utvorenej pre osobitný okrsok vymenúva predseda štátnej komisie.“.

24. V § 79 ods. 5 sa na konci pripája táto veta: „Prvé zasadanie okrskovej volebnej komisie utvorenej pre osobitný okrsok zvoláva predseda štátnej komisie.“.

25. § 79 sa dopĺňa odsekom 9, ktorý znie:

„(9) Okrsková volebná komisia utvorená pre osobitný okrsok

a) preberá návratné obálky od ministerstva vnútra,

b) vyznačuje voľbu poštou v osobitnom zozname voličov,

c) vkladá obálky do volebnej schránky,

d) sčítava hlasy a vyhotovuje zápisnicu o výsledku hlasovania poštou,

e) odovzdáva volebné dokumenty do úschovy ministerstvu vnútra.“.

26. Za § 86 sa vkladá § 86a, ktorý vrátane nadpisu znie:

**„§ 86a**

**Spôsob voľby**

(1) Volič môže voliť

a) vo volebnom okrsku, v ktorého zozname voličov je zapísaný, alebo

b) v ktoromkoľvek volebnom okrsku na základe hlasovacieho preukazu.

(2) Volič môže, okrem spôsobu podľa odseku 1, voliť aj poštou.“.

(3) Poštou môže voliť

a) volič, ktorý nemá trvalý pobyt na území Slovenskej republiky a ani na území iného členského štátu Európskej únie a ktorý bol na základe žiadosti zapísaný do osobitného zoznamu voličov,

b) volič, ktorý má trvalý pobyt na území Slovenskej republiky, v čase volieb sa zdržiava mimo jej územia a o voľbu poštou požiada obec, v ktorej má trvalý pobyt.“.

27. Za § 87 sa vkladajú § 87a a 87b, ktoré vrátane nadpisov znejú:

**„§ 87a**

**Voľba poštou voličom, ktorý nemá trvalý pobyt na území Slovenskej republiky**

(1) Volič, ktorý nemá trvalý pobyt na území Slovenskej republiky a ani na území iného členského štátu Európskej únie, môže požiadať písomne alebo elektronicky o voľbu poštou. Žiadosť o voľbu poštou musí byť doručená ministerstvu vnútra najneskôr 50 dní predo dňom konania volieb. Na žiadosť doručenú po ustanovenej lehote sa neprihliada.

(2) Žiadosť o voľbu poštou musí obsahovať tieto údaje o voličovi:

a) meno a priezvisko,

b) rodné číslo, a ak mu nebolo pridelené, dátum narodenia,

c) adresu miesta pobytu.

(3) Volič k žiadosti o voľbu poštou pripája:

a) čestné vyhlásenie v štátnom jazyku, že nemá trvalý pobyt na území Slovenskej republiky a ani na území iného členského štátu Európskej únie,

b) fotokópiu časti cestovného dokladu Slovenskej republiky s osobnými údajmi voliča alebo fotokópiu osvedčenia o štátnom občianstve Slovenskej republiky,

c) čestné vyhlásenie, že vykoná svoje právo voliť len na území Slovenskej republiky.

(4) Ministerstvo vnútra zasiela najneskôr 35 dní predo dňom konania volieb voličovi, ktorý požiadal o voľbu poštou, na adresu miesta pobytu:

a) obálku podľa § 22 ods. 3 opatrenú odtlačkom úradnej pečiatky ministerstva vnútra,

b) hlasovacie lístky,

c) návratnú obálku,

d) poučenie o spôsobe hlasovania.

(5) Návratná obálka musí byť označená heslom „VOĽBA POŠTOU“. Musí byť na nej uvedená adresa sídla ministerstva vnútra ako adresáta a adresa voliča ako odosielateľa. Za návratnú obálku sa považuje aj obálka s adresou zastupiteľského úradu Slovenskej republiky v zahraničí.

(6)Na úpravu hlasovacieho lístka sa vzťahuje ustanovenie § 87 ods. 6 druhej vety.

(7) Volič vkladá hlasovací lístok do obálky a zalepenú obálku vkladá do návratnej obálky, ktorú odosiela. Poštovné uhrádza volič.

(8) Do výsledku hlasovania sa započítavajú hlasy na hlasovacích lístkoch, ktoré boli

doručené ministerstvu vnútra najneskôr v posledný pracovný deň predo dňom konania volieb. Návratné obálky odovzdá ministerstvo vnútra okrskovej volebnej komisii utvorenej pre osobitný okrsok v deň konania volieb.

(9) Okrsková volebná komisia utvorená pre osobitný okrsok v deň konania volieb zakrúžkuje poradové čísla voličov a vyznačuje voľbu poštou v osobitnom zozname voličov. Po otvorení návratných obálok a po vybratí obálok s hlasovacími lístkami vkladá obálky do volebnej schránky.

(10) Na postup pri zisťovaní výsledkov hlasovania sa vzťahujú ustanovenia § 88 a 89 primerane.

(11) Okrsková volebná komisia utvorená pre osobitný okrsok vyhotovuje zápisnicu o výsledku hlasovania poštou voličmi, ktorí nemajú trvalý pobyt na území Slovenskej republiky. Zápisnicu podpisuje predseda a ostatní členovia okrskovej volebnej komisie utvorenej pre osobitný okrsok. Ak niektorý z členov okrskovej volebnej komisie utvorenej pre osobitný okrsok túto zápisnicu nepodpísal, môže v zápisnici uviesť dôvody nepodpísania. Nepodpísanie zápisnice o výsledku hlasovania nemá vplyv na jej platnosť.

(12) Okrsková volebná komisia utvorená pre osobitný okrsok v zápisnici o výsledku hlasovania poštou uvádza

a) počet voličov zapísaných v osobitnom zozname voličov,

b) počet voličov, ktorí zaslali návratnú obálku z cudziny;

c) počet platných hlasov odovzdaných pre každú politickú stranu alebo koalíciu,

d) počet voličov, ktorí využili právo prednostného hlasu pre kandidátov politickej strany alebo koalície,

e) počet platných prednostných hlasov odovzdaných pre jednotlivých kandidátov podľa politických strán alebo koalícií.

(13) Okrsková volebná komisia utvorená pre osobitný okrsok doručí jeden rovnopis zápisnice o výsledku hlasovania poštou voličmi, ktorí nemajú trvalý pobyt na území Slovenskej republiky, štátnej komisii.

(14) Okrsková volebná komisia utvorená pre osobitný okrsok ukončí svoju činnosť na pokyn štátnej komisie.

(15) Zápisnica okrskovej volebnej komisie utvorenej pre osobitný okrsok podľa odseku 12 je zároveň zápisnicou okresnej volebnej komisie.“.

**§ 87b**

**Voľba poštou voličom, ktorý má trvalý pobyt na území Slovenskej republiky a v čase volieb sa zdržiava mimo jej územia**

1. Volič, ktorý má trvalý pobyt na území Slovenskej republiky a v čase volieb sa zdržiava mimo jej územia, môže požiadať písomne alebo elektronicky obec trvalého pobytu o voľbu poštou. Žiadosť musí byť doručená najneskôr 50 dní predo dňom konania volieb. Na žiadosť doručenú po ustanovenej lehote sa neprihliada.

(2) Žiadosť musí obsahovať tieto údaje o voličovi:

a) meno a priezvisko,

b) rodné číslo,

c) adresu trvalého pobytu,

d) adresu miesta pobytu.

(3) Obec zasiela voličovi najneskôr 35 dní predo dňom konania volieb na adresu miesta pobytu podľa odseku 2 písm. d)

a) obálku podľa § 22 ods. 3,

b) hlasovacie lístky,

c) návratnú obálku,

d) poučenie o spôsobe hlasovania.

1. Návratná obálka musí byť označená heslom „VOĽBA POŠTOU“. Musí byť na nej uvedená adresa sídla obecného úradu obce ako adresáta a adresa voliča ako odosielateľa. Za návratnú obálku sa považuje aj obálka s adresou zastupiteľského úradu Slovenskej republiky v zahraničí.
2. Na úpravu hlasovacieho lístka sa vzťahuje ustanovenie § 87 ods. 6 druhej vety.
3. Volič vkladá hlasovací lístok do obálky a zalepenú obálku vkladá do návratnej obálky, ktorú odosiela. Poštovné uhrádza volič.
4. Do výsledku hlasovania sa započítavajú hlasy na hlasovacích lístkoch, ktoré boli doručené obci trvalého pobytu voliča najneskôr v posledný pracovný deň predo dňom konania volieb.
5. Návratné obálky doručené v lehote podľa odseku 7 odovzdáva obec príslušnej okrskovej volebnej komisii po vyhlásení hlasovania za začaté.
6. Okrsková volebná komisia za prítomnosti zástupcu obce zakrúžkuje poradové čísla voličov a vyznačuje voľbu poštou v zozname voličov. Po otvorení návratných obálok a po vybratí obálok s hlasovacími lístkami vkladá zástupca obce tieto obálky do volebnej schránky.“.

28. V § 90 ods. 1 sa za písmeno d) vkladá nové písmeno e), ktoré znie:

„e) počet voličov, ktorí zaslali návratnú obálku z cudziny,“.

Doterajšie písmená e) až g) sa označujú ako písmená f) až h).

29. V § 92 ods. 1 sa za písmeno d) vkladá nové písmeno e), ktoré znie:

„e) počet voličov, ktorí zaslali návratnú obálku z cudziny,“.

Doterajšie písmená e) až g) sa označujú ako písmená f) až h).

30. V § 95 ods. 1 sa za písmeno e) vkladá nové písmeno f), ktoré znie:

„e) počet voličov, ktorí zaslali návratnú obálku z cudziny,“.

Doterajšie písmená e) až h) sa označujú ako písmená f) až i).

31. Za § 98 sa vkladá § 98a, ktorý vrátane nadpisu znie:

**„98a**

**Osobitný zoznam voličov**

(1) Osobitný zoznam voličov zostavuje a vedie ministerstvo vnútra. Do osobitného zoznamu voličov sa zapisujú voliči, ktorí nemajú trvalý pobyt na území Slovenskej republiky.

(2) V osobitnom zozname voličov sa voliči vedú v abecednom poradí podľa priezviska.

(3) O voličovi zapísanom do osobitného zoznamu voličov sa uvádzajú tieto údaje:

a) meno a priezvisko,

b) rodné číslo, a ak mu nebolo pridelené, dátum narodenia,

c) adresa miesta pobytu.

(4) Volič sa do osobitného zoznamu voličov zapisuje na základe žiadosti o voľbu poštou. Žiadosť o voľbu poštou možno podať v listinnej forme alebo v elektronickej forme.

(5) Ak žiadosť o voľbu poštou neobsahuje zákonom ustanovené údaje alebo nie sú k nej pripojené ustanovené prílohy, ministerstvo vnútra vykoná opatrenia na to, aby žiadateľ o voľbu poštou doplnil chýbajúce údaje. Ak žiadateľ nedoručí údaje alebo ustanovené prílohy najneskôr 30 dní predo dňom konania volieb, ministerstvo vnútra ho do osobitného zoznamu voličov nezapíše.

(6) Ministerstvo vnútra odovzdá osobitný zoznam voličov okrskovej volebnej komisii utvorenej pre osobitný okrsok v dvoch rovnopisoch v deň konania volieb.“.

32. V § 102 ods. 1 druhej vete sa na konci bodka nahrádza bodkočiarkou a pripájajú sa tieto slová: „oznámenie o delegovaní člena a náhradníka do okrskovej volebnej komisie utvorenej pre osobitný okrsok doručí politická strana alebo koalícia, ktorá je zastúpená v Národnej rade Slovenskej republiky alebo petičný výbor predsedovi štátnej komisie.“.

33. V § 102 ods. 4 sa na konci bodka nahrádza bodkočiarkou a pripájajú sa tieto slová: „chýbajúcich členov okrskovej volebnej komisie utvorenej pre osobitný okrsok vymenúva predseda štátnej komisie.“.

34. V § 102 ods. 5 sa na konci pripája táto veta: „Prvé zasadanie okrskovej volebnej komisie utvorenej pre osobitný okrsok zvoláva predseda štátnej komisie.“.

35. § 102 sa dopĺňa odsekom 8, ktorý znie:

„(8) Okrsková volebná komisia utvorená pre osobitný okrsok

a) preberá návratné obálky od ministerstva vnútra,

b) vyznačuje voľbu poštou v osobitnom zozname voličov,

c) vkladá obálky do volebnej schránky,

d) sčítava hlasy a vyhotovuje zápisnicu o výsledku hlasovania poštou,

e) odovzdáva volebné dokumenty do úschovy ministerstvu vnútra.“.

36. Za § 106 sa vkladá § 106a, ktorý vrátane nadpisu znie:

**„§ 106a**

**Spôsob voľby**

(1) Volič môže voliť

a) vo volebnom okrsku, v ktorého zozname voličov je zapísaný, alebo

b) v ktoromkoľvek volebnom okrsku na základe hlasovacieho preukazu.

(2) Volič môže, okrem spôsobu podľa odseku 1, voliť v prvom kole volieb aj poštou.“.

(3) Poštou môže voliť

a) volič, ktorý nemá trvalý pobyt na území Slovenskej republiky a ktorý bol na základe žiadosti zapísaný do osobitného zoznamu voličov,

b) volič, ktorý má trvalý pobyt na území Slovenskej republiky, v čase volieb sa zdržiava mimo jej územia a o voľbu poštou požiada obec, v ktorej má trvalý pobyt.“.

37. Za § 107 sa vkladajú § 107a 107b, ktoré vrátane nadpisov znejú:

**„§ 107a**

**Voľba poštou voličom, ktorý nemá trvalý pobyt na území Slovenskej republiky**

(1) Volič, ktorý nemá trvalý pobyt na území Slovenskej republiky, môže požiadať písomne alebo elektronicky o voľbu poštou. Žiadosť o voľbu poštou musí byť doručená ministerstvu vnútra najneskôr 40 dní predo dňom konania volieb. Na žiadosť doručenú po ustanovenej lehote sa neprihliada.

(2) Žiadosť o voľbu poštou musí obsahovať tieto údaje o voličovi:

a) meno a priezvisko,

b) rodné číslo, a ak mu nebolo pridelené, dátum narodenia,

c) adresu miesta pobytu.

(3) Volič k žiadosti o voľbu poštou pripája

a) čestné vyhlásenie v štátnom jazyku, že nemá trvalý pobyt na území Slovenskej republiky,

b) fotokópiu časti cestovného dokladu Slovenskej republiky s osobnými údajmi voliča alebo fotokópiu osvedčenia o štátnom občianstve Slovenskej republiky.

(4) Ministerstvo vnútra zasiela najneskôr 20 dní predo dňom konania volieb voličovi, ktorý požiadal o voľbu poštou, na adresu miesta pobytu v dvoch vyhotoveniach,

a) obálku podľa § 22 ods. 3 opatrenú odtlačkom úradnej pečiatky ministerstva vnútra,

b) hlasovací lístok,

c) návratnú obálku,

d) poučenie o spôsobe hlasovania.

(5) Návratná obálka musí byť označená heslom „VOĽBA POŠTOU“. Musí byť na nej uvedená adresa sídla ministerstva vnútra ako adresáta a adresa voliča ako odosielateľa. Za návratnú obálku sa považuje aj obálka s adresou zastupiteľského úradu Slovenskej republiky v zahraničí.

(6) Na úpravu hlasovacieho lístka sa vzťahuje ustanovenie § 107 ods. 5.

(7) Volič vkladá hlasovací lístok do obálky a zalepenú obálku vkladá do návratnej obálky, ktorú odosiela. Poštovné uhrádza volič.

(8) Do výsledku hlasovania sa započítavajú hlasy na hlasovacích lístkoch, ktoré boli

doručené ministerstvu vnútra najneskôr v posledný pracovný deň predo dňom konania volieb. Návratné obálky odovzdá ministerstvo vnútra okrskovej volebnej komisii utvorenej pre osobitný okrsok v deň konania volieb.

(9) Okrsková volebná komisia utvorená pre osobitný okrsok v deň konania volieb zakrúžkuje poradové čísla voličov a vyznačuje voľbu poštou v osobitnom zozname voličov. Po otvorení návratných obálok a po vybratí obálok s hlasovacími lístkami vkladá obálky do volebnej schránky.

(10) Na postup pri zisťovaní výsledkov hlasovania sa vzťahujú ustanovenia § 108 a 109 primerane.

(11) Okrsková volebná komisia utvorená pre osobitný okrsok vyhotovuje zápisnicu o výsledku hlasovania poštou voličmi, ktorí nemajú trvalý pobyt na území Slovenskej republiky. Zápisnicu podpisuje predseda a ostatní členovia okrskovej volebnej komisie utvorenej pre osobitný okrsok. Ak niektorý z členov okrskovej volebnej komisie utvorenej pre osobitný okrsok túto zápisnicu nepodpísal, môže v zápisnici uviesť dôvody nepodpísania. Nepodpísanie zápisnice o výsledku hlasovania nemá vplyv na jej platnosť.

(12) Okrsková volebná komisia utvorená pre osobitný okrsok v zápisnici o výsledku hlasovania poštou uvádza

a) počet voličov zapísaných v osobitnom zozname voličov,

b) počet voličov, ktorí zaslali návratnú obálku,

c) počet platných hlasov odovzdaných pre jednotlivých kandidátov.

(13) Okrsková volebná komisia utvorená pre osobitný okrsok doručí jeden rovnopis zápisnice o výsledku hlasovania poštou voličmi, ktorí nemajú trvalý pobyt na území Slovenskej republiky, štátnej komisii.

(14) Okrsková volebná komisia utvorená pre osobitný okrsok ukončí svoju činnosť na pokyn štátnej komisie.

(15) Zápisnica okrskovej volebnej komisie utvorenej pre osobitný okrsok podľa odseku 12 je zároveň zápisnicou okresnej volebnej komisie.

**§ 107b**

**Voľba poštou voličom, ktorý má trvalý pobyt na území Slovenskej republiky a v čase volieb sa zdržiava mimo jej územia**

(1) Volič, ktorý má trvalý pobyt na území Slovenskej republiky a v čase volieb sa zdržiava mimo jej územia, môže požiadať písomne alebo elektronicky obec trvalého pobytu o voľbu poštou. Žiadosť musí byť doručená najneskôr 40 dní predo dňom konania volieb. Na žiadosť doručenú po ustanovenej lehote sa neprihliada.

(2) Žiadosť musí obsahovať tieto údaje o voličovi:

a) meno a priezvisko,

b) rodné číslo,

c) adresu trvalého pobytu,

d) adresu miesta pobytu v cudzine.

(3) Obec zasiela voličovi najneskôr 20 dní predo dňom konania volieb na adresu miesta pobytu v dvoch vyhotoveniach,

a) obálku podľa § 22 ods. 3,

b) hlasovací lístok,

c) návratnú obálku,

d) poučenie o spôsobe hlasovania.

(4) Návratná obálka musí byť označená heslom „VOĽBA POŠTOU“. Musí byť na nej uvedená adresa sídla obecného úradu obce ako adresáta a adresa voliča ako odosielateľa. Za návratnú obálku sa považuje aj obálka s adresou zastupiteľského úradu Slovenskej republiky v zahraničí.

(5) Na úpravu hlasovacieho lístka sa vzťahuje ustanovenie § 107 ods. 5.

(6) Volič vkladá hlasovací lístok do obálky a zalepenú obálku vkladá do návratnej obálky, ktorú odosiela. Poštovné uhrádza volič.

(7) Do výsledku hlasovania sa započítavajú hlasy na hlasovacích lístkoch, ktoré boli doručené obci trvalého pobytu voliča najneskôr v posledný pracovný deň predo dňom konania volieb.

(8) Návratné obálky doručené v lehote podľa odseku 7 odovzdáva obec príslušnej okrskovej volebnej komisii po vyhlásení hlasovania za začaté.

(9) Okrsková volebná komisia za prítomnosti zástupcu obce zakrúžkuje poradové čísla voličov a vyznačuje voľbu poštou v zozname voličov. Po otvorení návratných obálok a po vybratí obálok s hlasovacími lístkami vkladá zástupca obce tieto obálky do volebnej schránky.“.

38. V § 110 ods. 1 sa za písmeno d) vkladá nové písmeno e), ktoré znie:

„e) počet voličov, ktorí zaslali návratnú obálku z cudziny,“.

Doterajšie písmená e) až g) sa označujú ako písmená f) až h).

39. V § 112 ods. 1 sa za písmeno d) vkladá nové písmeno e), ktoré znie:

„e) počet voličov, ktorí zaslali návratnú obálku cudziny,“.

Doterajšie písmená e) až g) sa označujú ako písmená f) až h).

40. Za § 116 sa vkladá § 116a, ktorý vrátane nadpisu znie:

**„116a**

**Osobitný zoznam voličov**

1. Osobitný zoznam voličov zostavuje a vedie ministerstvo vnútra. Do osobitného zoznamu voličov sa zapisujú voliči, ktorí nemajú trvalý pobyt na území Slovenskej republiky.
2. V osobitnom zozname voličov sa voliči vedú v abecednom poradí podľa priezviska.
3. O voličovi zapísanom do osobitného zoznamu voličov sa uvádzajú tieto údaje:

a) meno a priezvisko,

b) rodné číslo, a ak mu nebolo pridelené, dátum narodenia,

c) adresa miesta pobytu v cudzine.

1. Volič sa do osobitného zoznamu voličov zapisuje na základe žiadosti o voľbu poštou. Žiadosť o voľbu poštou možno podať v listinnej forme alebo v elektronickej forme.
2. Ak žiadosť o voľbu poštou neobsahuje zákonom ustanovené údaje alebo nie sú k nej pripojené ustanovené prílohy, ministerstvo vnútra vykoná opatrenia na to, aby žiadateľ o voľbu poštou doplnil chýbajúce údaje. Ak žiadateľ nedoručí údaje alebo ustanovené prílohy najneskôr 30 dní predo dňom konania ľudového hlasovania o odvolaní prezidenta, ministerstvo vnútra ho do osobitného zoznamu voličov nezapíše.
3. Ministerstvo vnútra odovzdá osobitný zoznam voličov okrskovej volebnej komisii utvorenej pre osobitný okrsok v dvoch rovnopisoch v deň konania volieb.“.

41. V § 120 ods. 1 druhej vete sa na konci bodka nahrádza bodkočiarkou a pripájajú sa tieto slová: „oznámenie o delegovaní člena a náhradníka do okrskovej volebnej komisie utvorenej pre osobitný okrsok doručí politická strana alebo koalícia, ktorá je zastúpená v Národnej rade Slovenskej republiky alebo petičný výbor predsedovi štátnej komisie.“.

42. V § 120 ods. 4 sa na konci bodka nahrádza bodkočiarkou a pripájajú sa tieto slová: „chýbajúcich členov okrskovej volebnej komisie utvorenej pre osobitný okrsok vymenúva predseda štátnej komisie.“.

43. V § 120 ods. 5 sa na konci pripája táto veta: „Prvé zasadanie okrskovej volebnej komisie utvorenej pre osobitný okrsok zvoláva predseda štátnej komisie.“.

44. § 120 sa dopĺňa odsekom 8, ktorý znie:

„(8) Okrsková volebná komisia utvorená pre osobitný okrsok

a) preberá návratné obálky od ministerstva vnútra,

b) vyznačuje voľbu poštou v osobitnom zozname voličov,

c) vkladá obálky do volebnej schránky,

d) sčítava hlasy a vyhotovuje zápisnicu o výsledku hlasovania poštou,

e) odovzdáva volebné dokumenty do úschovy ministerstvu vnútra.“.

45. Za § 121 sa vkladá § 121a, ktorý vrátane nadpisu znie:

**„§ 121a**

**Spôsob voľby**

(1) Volič môže voliť

a) vo volebnom okrsku, v ktorého zozname voličov je zapísaný, alebo

b) v ktoromkoľvek volebnom okrsku na základe hlasovacieho preukazu.

(2) Volič môže voliť poštou.

(3) Poštou môže voliť

a) volič, ktorý nemá trvalý pobyt na území Slovenskej republiky a ktorý bol na základe žiadosti zapísaný do osobitného zoznamu voličov,

b) volič, ktorý má trvalý pobyt na území Slovenskej republiky, v čase volieb sa zdržiava mimo jej územia a o voľbu poštou požiada obec, v ktorej má trvalý pobyt.“.

46. Za § 122 sa vkladajú § 122a a 122b, ktoré vrátane nadpisov znejú:

**„§ 122a**

**Voľba poštou voličom, ktorý nemá trvalý pobyt na území Slovenskej republiky**

(1) Volič, ktorý nemá trvalý pobyt na území Slovenskej republiky, môže požiadať písomne alebo elektronicky o voľbu poštou. Žiadosť o voľbu poštou musí byť doručená ministerstvu vnútra najneskôr 40 dní predo dňom konania volieb. Na žiadosť doručenú po ustanovenej lehote sa neprihliada.

(2) Žiadosť o voľbu poštou musí obsahovať tieto údaje o voličovi:

a) meno a priezvisko,

b) rodné číslo, a ak mu nebolo pridelené, dátum narodenia,

c) adresu miesta pobytu.

(3) Volič k žiadosti o voľbu poštou pripája

a) čestné vyhlásenie v štátnom jazyku, že nemá trvalý pobyt na území Slovenskej republiky,

b) fotokópiu časti cestovného dokladu Slovenskej republiky s osobnými údajmi voliča alebo fotokópiu osvedčenia o štátnom občianstve Slovenskej republiky.

(4) Ministerstvo vnútra zasiela najneskôr 20 dní predo dňom konania volieb voličovi, ktorý požiadal o voľbu poštou, na adresu miesta pobytu

a) obálku podľa § 22 ods. 3 opatrenú odtlačkom úradnej pečiatky ministerstva vnútra,

b) hlasovacie lístky,

c) návratnú obálku,

d) poučenie o spôsobe hlasovania.

(5) Návratná obálka musí byť označená heslom „VOĽBA POŠTOU“. Musí byť na nej uvedená adresa sídla ministerstva vnútra ako adresáta a adresa voliča ako odosielateľa. Za návratnú obálku sa považuje aj obálka s adresou zastupiteľského úradu Slovenskej republiky v zahraničí.

(6) Na úpravu hlasovacieho lístka sa vzťahuje ustanovenie § 123 ods. 5.

(7) Volič vkladá hlasovací lístok do obálky a zalepenú obálku vkladá do návratnej obálky, ktorú odosiela. Poštovné uhrádza volič.

(8) Do výsledku hlasovania sa započítavajú hlasy na hlasovacích lístkoch, ktoré boli

doručené ministerstvu vnútra najneskôr v posledný pracovný deň predo dňom konania volieb. Návratné obálky odovzdá ministerstvo vnútra okrskovej volebnej komisii utvorenej pre osobitný okrsok v deň konania volieb.

(9) Okrsková volebná komisia utvorená pre osobitný okrsok v deň konania volieb zakrúžkuje poradové čísla voličov a vyznačuje voľbu poštou v osobitnom zozname voličov. Po otvorení návratných obálok a po vybratí obálok s hlasovacími lístkami vkladá obálky do volebnej schránky.

(10) Na postup pri zisťovaní výsledkov hlasovania sa vzťahujú ustanovenia § 124 primerane.

(11) Okrsková volebná komisia utvorená pre osobitný okrsok vyhotovuje zápisnicu o výsledku hlasovania poštou voličmi, ktorí nemajú trvalý pobyt na území Slovenskej republiky. Zápisnicu podpisuje predseda a ostatní členovia okrskovej volebnej komisie utvorenej pre osobitný okrsok. Ak niektorý z členov okrskovej volebnej komisie utvorenej pre osobitný okrsok túto zápisnicu nepodpísal, môže v zápisnici uviesť dôvody nepodpísania. Nepodpísanie zápisnice o výsledku hlasovania nemá vplyv na jej platnosť.

(12) Okrsková volebná komisia utvorená pre osobitný okrsok v zápisnici o výsledku hlasovania poštou uvádza

a) počet voličov zapísaných v osobitnom zozname voličov,

b) počet voličov, ktorí zaslali návratnú obálku z cudziny,

c) počet platných hlasov odovzdaných pre každú z možností hlasovania.

(13) Pre zisťovanie účasti na ľudovom hlasovaní o odvolaní prezidenta je rozhodujúci počet voličov, ktorí prevzali obálku na hlasovanie, a počet voličov, ktorí zaslali návratnú obálku z cudziny, ktorá bola doručená posledný pracovný deň predo dňom konania ľudového hlasovania o odvolaní prezidenta.

(14) Okrsková volebná komisia utvorená pre osobitný okrsok doručí jeden rovnopis zápisnice o výsledku hlasovania poštou voličmi, ktorí nemajú trvalý pobyt na území Slovenskej republiky, štátnej komisii.

(15) Okrsková volebná komisia utvorená pre osobitný okrsok ukončí svoju činnosť na pokyn štátnej komisie.

(16) Zápisnica okrskovej volebnej komisie utvorenej pre osobitný okrsok podľa odseku 12 je zároveň zápisnicou okresnej volebnej komisie.

**§ 122b**

**Voľba poštou voličom, ktorý má trvalý pobyt na území Slovenskej republiky a v čase volieb sa zdržiava mimo jej územia**

(1) Volič, ktorý má trvalý pobyt na území Slovenskej republiky a v čase volieb sa zdržiava mimo jej územia, môže požiadať písomne alebo elektronicky obec trvalého pobytu o voľbu poštou. Žiadosť musí byť doručená najneskôr 40 dní predo dňom konania volieb. Na žiadosť doručenú po ustanovenej lehote sa neprihliada.

(2) Žiadosť musí obsahovať tieto údaje o voličovi:

a) meno a priezvisko,

b) rodné číslo,

c) adresu trvalého pobytu,

d) adresu miesta pobytu.

(3) Obec zasiela voličovi najneskôr 20 dní predo dňom konania volieb na adresu miesta pobytu

a) obálku podľa § 22 ods. 3,

b) hlasovacie lístky,

c) návratnú obálku,

d) poučenie o spôsobe hlasovania.

(4) Návratná obálka musí byť označená heslom „VOĽBA POŠTOU“. Musí byť na nej uvedená adresa sídla obecného úradu obce ako adresáta a adresa voliča ako odosielateľa. Za návratnú obálku sa považuje aj obálka s adresou zastupiteľského úradu Slovenskej republiky v zahraničí.

(5) Na úpravu hlasovacieho lístka sa vzťahuje ustanovenie § 123 ods. 5 rovnako.

(6) Volič vkladá hlasovací lístok do obálky a zalepenú obálku vkladá do návratnej obálky, ktorú odosiela. Poštovné uhrádza volič.

(7) Do výsledku hlasovania sa započítavajú hlasy na hlasovacích lístkoch, ktoré boli doručené obci trvalého pobytu voliča najneskôr v posledný pracovný deň predo dňom konania volieb.

(8) Návratné obálky doručené v lehote podľa odseku 7 odovzdáva obec príslušnej okrskovej volebnej komisii po vyhlásení hlasovania za začaté.

(9) Okrsková volebná komisia za prítomnosti zástupcu obce zakrúžkuje poradové čísla voličov a vyznačuje voľbu poštou v zozname voličov. Po otvorení návratných obálok a po vybratí obálok s hlasovacími lístkami vkladá zástupca obce tieto obálky do volebnej schránky.“.

47. V § 126 ods. 1 sa za písmeno d) vkladá nové písmeno e), ktoré znie:

„e) počet voličov, ktorí zaslali návratnú obálku z cudziny,“.

Doterajšie písmená e) až g) sa označujú ako písmená f) až h).

48. V § 128 ods. 1 sa za písmeno d) vkladá nové písmeno e), ktoré znie:

„e) počet voličov, ktorí zaslali návratnú obálku z cudziny,“.

Doterajšie písmená e) až g) sa označujú ako písmená f) až h).

49. Za § 149 sa vkladá § 149a, ktorý vrátane nadpisu znie:

**„§ 149a**

**Spôsob voľby**

(1) Volič môže voliť vo volebnom okrsku, v ktorého zozname voličov je zapísaný, alebo

(2) Volič môže, okrem spôsobu podľa odseku 1, voliť aj poštou.“.

(3) Poštou môže voliť volič, ktorý má trvalý pobyt na území samosprávneho kraja, v čase volieb sa zdržiava mimo jeho územia a o voľbu poštou požiada obec, v ktorej má trvalý pobyt.“.

50. Za § 150 sa vkladá § 150a, ktorý vrátane nadpisu znie:

**„§ 150a**

**Voľba poštou voličom, ktorý má trvalý pobyt na území samosprávneho kraja a v čase volieb sa zdržiava mimo jeho územia**

(1) Volič, ktorý má trvalý pobyt na území Slovenskej republiky a v čase volieb sa zdržiava mimo jej územia, môže požiadať písomne alebo elektronicky obec trvalého pobytu o voľbu poštou. Žiadosť musí byť doručená najneskôr 40 dní predo dňom konania volieb. Na žiadosť doručenú po ustanovenej lehote sa neprihliada.

(2) Žiadosť musí obsahovať tieto údaje o voličovi:

a) meno a priezvisko,

b) rodné číslo,

c) adresu trvalého pobytu,

d) adresu miesta pobytu.

(3) Obec zasiela voličovi najneskôr 20 dní predo dňom konania volieb na adresu miesta pobytu v cudzine

a) obálku podľa § 22 ods. 3,

b) hlasovacie lístky,

c) návratnú obálku,

d) poučenie o spôsobe hlasovania.

(4) Návratná obálka musí byť označená heslom „VOĽBA POŠTOU“. Musí byť na nej uvedená adresa sídla obecného úradu obce ako adresáta a adresa voliča ako odosielateľa. Za návratnú obálku sa považuje aj obálka s adresou zastupiteľského úradu Slovenskej republiky v zahraničí.

(5) Na úpravu hlasovacieho lístka sa vzťahuje ustanovenie § 150 ods. 3 rovnako.

(6) Volič vkladá hlasovací lístok do obálky a zalepenú obálku vkladá do návratnej obálky, ktorú odosiela. Poštovné uhrádza volič.

(7) Do výsledku hlasovania sa započítavajú hlasy na hlasovacích lístkoch, ktoré boli doručené obci trvalého pobytu voliča najneskôr v posledný pracovný deň predo dňom konania volieb.

(8) Návratné obálky doručené v lehote podľa odseku 7 odovzdáva obec príslušnej okrskovej volebnej komisii po vyhlásení hlasovania za začaté.

(9) Okrsková volebná komisia za prítomnosti zástupcu obce zakrúžkuje poradové čísla voličov a vyznačuje voľbu poštou v zozname voličov. Po otvorení návratných obálok a po vybratí obálok s hlasovacími lístkami vkladá zástupca obce tieto obálky do volebnej schránky.“.

51. V § 153 ods. 1 sa za písmeno d) vkladá nové písmeno e), ktoré znie:

„e) počet voličov, ktorí zaslali návratnú obálku z cudziny,“.

Doterajšie písmená e) a f) sa označujú ako písmená f) a g).

52. V § 155 ods. 2 sa za písmeno d) vkladá nové písmeno e), ktoré znie:

„e) počet voličov, ktorí zaslali návratnú obálku z cudziny,“.

Doterajšie písmená e) až h) sa označujú ako písmená f) až i).

53. V § 161 sa za písmeno d) vkladá nové písmeno e), ktoré znie:

„e) počet voličov, ktorí zaslali návratnú obálku z cudziny,“.

Doterajšie písmená e) až g) sa označujú ako písmená f) až h).

54. Za § 181 sa vkladá § 181a, ktorý vrátane nadpisu znie:

**„§ 181a**

**Spôsob voľby**

(1) Volič môže voliť vo volebnom okrsku, v ktorého zozname voličov je zapísaný.

(2) Volič môže voliť poštou.

(3) Poštou môže voliť volič, ktorý má trvalý pobyt na území obce, v čase volieb sa zdržiava mimo jej územia a o voľbu poštou požiada obec, v ktorej má trvalý pobyt.“.

55. Za § 182 sa vkladá § 182a, ktorý vrátane nadpisu znie:

**„§ 182a**

**Voľba poštou voličom, ktorý má trvalý pobyt na území Slovenskej republiky a v čase volieb sa zdržiava mimo jej územia**

(1) Volič, ktorý má trvalý pobyt na území Slovenskej republiky a v čase volieb sa zdržiava mimo jej územia, môže požiadať písomne alebo elektronicky obec trvalého pobytu o voľbu poštou. Žiadosť musí byť doručená najneskôr 40 dní predo dňom konania volieb. Na žiadosť doručenú po ustanovenej lehote sa neprihliada.

(2) Žiadosť musí obsahovať tieto údaje o voličovi:

a) meno a priezvisko,

b) rodné číslo,

c) adresu trvalého pobytu,

d) adresu miesta pobytu v cudzine.

(3) Obec zasiela voličovi najneskôr 20 dní predo dňom konania volieb na adresu miesta pobytu

a) obálku podľa § 22 ods. 3,

b) hlasovacie lístky,

c) návratnú obálku,

d) poučenie o spôsobe hlasovania.

(4) Návratná obálka musí byť označená heslom „VOĽBA POŠTOU“. Musí byť na nej uvedená adresa sídla obecného úradu obce ako adresáta a adresa voliča ako odosielateľa. Za návratnú obálku sa považuje aj obálka s adresou zastupiteľského úradu Slovenskej republiky v zahraničí.

(5) Na úpravu hlasovacieho lístka sa vzťahuje ustanovenie § 182 ods. 3 rovnako.

(6) Volič vkladá hlasovací lístok do obálky a zalepenú obálku vkladá do návratnej obálky, ktorú odosiela. Poštovné uhrádza volič.

(7) Do výsledku hlasovania sa započítavajú hlasy na hlasovacích lístkoch, ktoré boli doručené obci trvalého pobytu voliča najneskôr v posledný pracovný deň predo dňom konania volieb.

(8) Návratné obálky doručené v lehote podľa odseku 7 odovzdáva obec príslušnej okrskovej volebnej komisii po vyhlásení hlasovania za začaté.

(9) Okrsková volebná komisia za prítomnosti zástupcu obce zakrúžkuje poradové čísla voličov a vyznačuje voľbu poštou v zozname voličov. Po otvorení návratných obálok a po vybratí obálok s hlasovacími lístkami vkladá zástupca obce tieto obálky do volebnej schránky.“.

56. V § 185 ods. 1 sa za písmeno d) vkladá nové písmeno e), ktoré znie:

„e) počet voličov, ktorí zaslali návratnú obálku z cudziny,“.

Doterajšie písmená e) a f) sa označujú ako písmená f) a g).

57. V § 187 ods. 2 sa za písmeno d) vkladá nové písmeno e), ktoré znie:

„e) počet voličov, ktorí zaslali návratnú obálku z cudziny,“.

Doterajšie písmená e) až h) sa označujú ako písmená f) až i).

58. V § 195 sa za písmeno d) vkladá nové písmeno e), ktoré znie:

„e) počet voličov, ktorí zaslali návratnú obálku z cudziny,“.

Doterajšie písmená e) až g) sa označujú ako písmená f) až h).

59. V § 205 odsek 2 znie:

„(2) Na území Slovenskej republiky môže voliť volič aj poštou. Mimo územia Slovenskej republiky môže volič voliť

1. poštou alebo
2. osobne

1. vo volebnom okrsku, v ktorého zozname voličov je zapísaný, alebo

2. v ktoromkoľvek volebnom okrsku na základe hlasovacieho preukazu.“.

60. V § 207 ods. 5 sa na konci pripája táto veta: „Za návratnú obálku sa považuje aj obálka s adresou zastupiteľského úradu Slovenskej republiky v zahraničí.“.

61. V § 208 ods. 4 sa na konci pripája táto veta: „Za návratnú obálku sa považuje aj obálka s adresou zastupiteľského úradu Slovenskej republiky v zahraničí.“.

**Čl. II**

Tento zákon nadobúda účinnosť 1. októbra 2019.